# Hibrid

### Izvor: Wikipedija

Izraz hibrid potječe iz grčkog i znači od prilike "djeca oholosti, bahatosti". Pri tome se mislilo na djecu (na primjer, brakolomstvo, parenje životinja različitih vrsta) nastalu suprotno božanskom redu, a u govornom jeziku za njih se često koristio i pogrdni naziv bastard. U svim modernim jezicima naziv je izgubio negativni prizvuk i danas označava samo mješavinu ili kombinaciju.

Korištenje izraza hibrid uz oznaku vrste ili procesa samo se naglašava da je tako dobijena cjelina rezultat spajanja dvije različite vrste ili procesa. Posebnost se satoji u tome, da elementi koji se spajaju već predstavljaju, svako za sebe, dovršeno rješenje, ali se njihovim spajanjem dobijaju nova poželjna svojstva.

Iako je spajanje različitih podsistema upravo princip sistema, sistemi rađe izbjegavaju ovakva hibridna rješenja. Hibridan znači, da se za istu funkciju koristi dvostruko ili višestruko rješenje od kojih svako ima različitu unutrašnju građu.

Sistemi rađe osiguravaju svoje postojanje višekratnim korištenjem istih dijelova za istu funkciju, ili spajanjem različitih podsistema za različite ciljeve.

## [uredi] Primjena

- U botanici i zoologiji hibridom se označava sjeme ili živo biće nastalo križanjem roditelja različitih uzgojnih linija, pasmina ili vrsta.
- U kartografiji se izrazom hibridni prikaz naziva snimka iz zraka u koju su naknadno unijeta imena mjesta ili ulica.
- U molekularnoj biologiji za spajanje jedne uzdužne polovine vrpce DNK ili RNK s drugom komplementarnom polovinom vrpce.
- U kemiji i atomskoj fizici linearne kombinacije orbitala se nazivaju hibridne orbitale.
- U golfu hibrid je štap koji pokušava objediniti dužinu udarca drvenog štapa s lakim rukovanjem željeznim štapom.
- U tenisu hibrid je reket koji ima uzdužne žice izrađene od drugačijeg materijala od poprečnih.
- U jezikoslovlju se hibridom označava riječ sastavljena od riječi iz različitih jezika, primjer lokalna anestezija (lat.: locus = mjesto, grčki: ἄν- = ne + αἴσθησις = osjećaj, osjećati).
- U tehnici se općenito pod hibridom podrazumijeva sistem kod kojeg se kombiniraju dvije tehnologije.

Dobavljeno iz "http://hr.wikipedia.org../../../h/i/b/Hibrid.html"

Kategorija: Razdvojba

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Español
- Français
- Nederlands
- ‪Norsk (bokmål)‬
- Polski
- Português
- Svenska
- Türkçe